Source: https://fi.surveymonkey.com/mp/legal/terms-of-use/?ut_source=mp&ut_source2=conducting-qualitative-research&ut_source3=footer&ut_ctatext=K%C3%A4ytt%C3%B6ehdot
Timestamp: 2019-12-13 16:20:54+00:00

Document:
Käyttöehdot | SurveyMonkey
Jos haluat tutustua yritysmyyntitiimimme kautta tarjottuja palveluita koskeviin ehtoihin, siirry palvelusopimukseen tästä.
20. marraskuuta 2019 (nykyinen) 26. syyskuuta 2019 27. helmikuuta 2019 2. tammikuuta 2019 11. huhtikuuta 2018 2. kesäkuuta 2016 8. heinäkuuta 2015 (kansainvälinen) 1. tammikuuta 2015 (kansainvälinen) 25. kesäkuuta 2013 28. maaliskuuta 2012 (kansainvälinen) 12. joulukuuta 2011 (Yhdysvallat) 21. heinäkuuta 2010 (kansainvälinen) 23. kesäkuuta 2010 (Yhdysvallat) 28. toukokuuta 2008 (Yhdysvallat) Wufoo-palveluehdot (arkistoitu)
Viimeaikaiset muutokset käyttöehtoihimme on merkitty korostuksella
Kiitos, että käytät SurveyMonkeyn tuotteita, palveluja, verkkosivustoja ja sovelluksia, joissa on SurveyMonkey-brändi ("SurveyMonkeyn palvelut") tai Wufoo-brändi ("Wufoon palvelut") (SurveyMonkeyn palvelut ja Wufoon palvelut muodostavat yhdessä "palvelut").
Nämä käyttöehdot ("Käyttöehdot") sisältävät ehtoja, joiden mukaisesti SurveyMonkey ja sen kumppanit tarjoavat palveluitaan sinulle, ja niissä eritellään, kuinka palveluihin pääsee ja kuinka niitä voi käyttää. Näitä käyttöehtoja ei sovelleta SurveyMonkeyn palveluihin, jotka ovat saatavilla ainoastaan myyntikanavamme kautta.
SurveyMonkey tarjoaa valikoiman erilaisia palveluita. Palvelukohtaisia lisäehtoja ja käytäntöjä (mukaan lukien säännöt ja ohjeet) sovelletaan joihinkin palveluihin ("lisäehdot"). Näistä lisäehdoista tulee osa sopimustasi, jos käytät kyseisiä palveluita. Jos esimerkiksi käytät kyselytutkimuspalveluitamme, sovelletaankyselytutkimusalustan palveluehtoja.
Löydät täyden lisäehtojen luettelon lakikeskuksestamme. Me viittamme näillä "ehdoilla" näiden käyttöehtojen ja kaikkien sovellettavien lisäehtojen yhdistelmään.
Hyväksyt nämä ehdot klikkaamalla tai napsauttamalla ehtojen hyväksymisen painiketta, vahvistamalla asiakirjan, jossa ne mainitaan tai käyttämällä palveluja.
Jos käytät palveluja organisaation puolesta, hyväksyt nämä ehdot kyseisen organisaation puolesta ja vakuutat, että sinulla on valtuudet toimia näin. Tässä tapauksessa ilmaukset, kuten "sinä" ja "sinun", viittaavat kyseiseen organisaatioon.
Tietyt maakohtaiset ehdot kohdassa 15.4 saattavat koskea sinua, jos oleskelet Yhdysvaltojen ulkopuolella.
1.1. Palvelujen maksut.
Suostut maksamaan SurveyMonkeylle kaikista ostamistasi tai käyttämistäsi palveluista (mukaan lukien ylikäyttöä koskevat maksut) yhdenmukaisesti palvelun sinulle esittämien hinta- ja maksuehtojen kanssa. Soveltuvin osin sinua laskutetaan tilinhallintasivulla valitsemasi laskutustavan mukaisesti. Jos olet päättänyt maksaa luottokortilla, vakuutat, että antamasi luottokorttitiedot ovat oikeat ja että ilmoitat SurveyMonkeylle pikaisesti, jos kyseiset tiedot muuttuvat. Maksuja ei palauteta, ellei näissä ehdoissa toisin mainita tai ellei laki sitä edellytä.
1.2. Tilaukset
Jotkut palvelumme laskutetaan tilausperusteella (me kutsumme niitä "tilauksiksi"). Tämä tarkoittaa, että sinua laskutetaan ennakkoon toistuvasti jaksoittain (jokaista jaksoa kutsutaan "laskutusjaksoksi"). Laskutusjaksot ovat tyypillisesti kuukauden tai vuoden pituisia riippuen valitsemastasi tilaussuunnitelmasta ostaessasi tilauksen. Tilauksesi uusiutuu automaattisesti jokaisen laskutusjakson lopussa, ellet peruuta automaattista uusintaa verkkotilisi hallintasivulla tai ottamalla yhteyttä asiakaspalveluumme. Vaikka emme haluaisi sinun jättävän meitä, voit peruuttaa tilauksesi automaattisen uusinnan milloin tahansa, jolloin tilauksesi jatkuu kyseisen laskutusjakson loppuun ennen tilauksen päättymistä. Voit peruuttaa tilauksesi automaattisen uusinnan välittömästi tilauksen alkaessa, jos et halua sen uusiutuvan.
1.3. Verot.
Ilmoittamamme hinnat eivät sisällä veroja, veroluonteisia maksuja, tullia tai muita vastaavia valtion keräämiä maksuja, kuten minkä tahansa lainkäyttöalueen asettamaa arvonlisä-, myynti-, käyttö- tai ennakkoveroa (jäljempänä yhteisesti verot), ellei toisin mainita. Vastaat itse ostosi edellyttämien verojen maksamisesta ja laskutustietojesi pitämisestä ajan tasalla.
(a) Yhdysvaltojen myyntivero. Mikäli meillä on lainsäädännön edellyttämä velvollisuus maksaa tai pidättää vastuullasi oleva myyntivero, laskemme tarvittavan veron määrän antamiesi laskutustietojen perusteella ja veloitamme sinulta kyseisen summan (joka saattaa olla suurimman mahdollisen voimassa olevan verokannan mukainen, mikäli laskutustietosi ovat puutteelliset tai virheelliset), mikäli et toimita meille asiaankuuluvan veroviranomaisen hyväksymää todistusta verovapaudesta.
Mikäli toimitat meille todistuksen verovapaudestasi, vakuutat, että se on tarkasti verovelvollisuutesi mukainen ja että pidät kyseisen asiakirjan tiedot ajan tasalla ja virheettöminä.
Mikäli myöhemmin oman harkintamme mukaan toteamme, että todistus verovapaudestasi on lainvoimainen, hyvitämme aiemmin perityn liikevaihtoveron.
(b) Myyntivero Yhdysvaltojen ulkopuolella. Mikäli sovellettavissa, perimme sinulta ALV:n, GST:n tai muun myynti-, kulutus- tai käyttöveron, joka liittyy SurveyMonkey-tuotteiden ostoihisi, ellet toimita meille verotunnusta, joka oikeuttaa sinut verovapauteen, voimassa olevaa verovapaustodistusta tai muuta todisteeksi kelpaavaa asiakirjaa, jonka on myöntänyt asianmukainen veroviranomainen ja josta ilmenee, että veroa ei pidä periä. Jos hallintoalueellasi on useita myynti-, kulutus- tai käyttöveroja, saatamme periä sinulta veron, joka saattaa olla suurimman mahdollisen voimassa olevan verokannan mukainen, mikäli laskutustietosi ovat puutteelliset tai virheelliset.
Mikäli laki edellyttää sinut pidättämään veron SurveyMonkeylle suorittamistasi maksuista, on sinun toimitettava SurveyMonkeylle virallinen verotodistus tai muu asianmukainen tosite kyseisen maksun suorittamisesta.
1.4. Hinnanmuutokset
SurveyMonkey voi muuttaa Palveluista veloittamiaan maksuja milloin tahansa. Tilausperusteisesti laskutetuissa Palveluissa muutos astuu kuitenkin voimaan vasta kyseisellä hetkellä voimassa olevan tilauksen laskutusjakson päätyttyä. SurveyMonkey ilmoittaa sinulle mahdollisista hinnanmuutoksista ennen kuin muutos astuu voimaan.
1.5. Ylikäyttömaksut.
Ellei toisin määritetä, mahdolliset ylikäyttömaksut peritään sinulta takautuvasti. Ylikäyttömaksut, joita ei ole maksettu 30 päivän kuluessa laskutuksesta, katsotaan maksamattomiksi. Ylikäyttömaksujen ajoissa suorittamisen laiminlyönti saattaa johtaa sovellettavan palvelun rajoittamiseen, keskeyttämiseen tai irtisanomiseen (lakisääteisten vaatimusten mukaisesti). Tämä voi johtaa kyseiseen palveluun liittyvien tietojesi menetykseen.
2.1. Yksityisyydensuoja
Palveluja käyttäessäsi voit lähettää sisältöä SurveyMonkeylle (mukaan lukien omat ja muiden henkilötiedot), tai kolmannet osapuolet voivat lähettää sisältöä sinulle palveluiden kautta (kaikkeen edellä mainittuun viitataan jäljempänä termillä "Sisältö"). Tiedämme, että luovuttamalla meille Sisältöä luotat siihen, että käsittelemme sitä asianmukaisesti. SurveyMonkeyn yksityisyydensuojakäytäntö ja kaikki palvelukohtaiset tietosuojailmoitukset tai -lausunnot (yhdessä "SurveyMonkeyn yksityisyydensuojakäytännöt") erittelevät, kuinka käytämme meille luovuttamaasi sisältöä, ja sitoudumme noudattamaan kyseisiä SurveyMonkeyn yksityisyydensuojakäytäntöjä. Sinä puolestasi suostut siihen, että SurveyMonkey saa käyttää ja jakaa tarjoamaasi Sisältöä SurveyMonkeyn yksityisyydensuojakäytäntöjen ja sovellettavien tietosuojalakien mukaisesti. Jos olet asiakas, joka toimii "rekisterinpitäjänä" uuden EU:n laajuisen tietosuoja-asetuksen 2016/679 ("GDPR") määritelmän mukaan, olemme lisänneet osioon EU2 joitakin lisäehtoja, jotka koskevat tämän lain sinulle asettamia velvoitteita. Vahvistat myös olevasi vastuussa siitä, että ilmoitat SurveyMonkeyn yksityisyydensuojakäytännöistä kolmansille osapuolille, jotka lähettävät sisältöä sinulle Palveluidemme kautta.
2.2. Luottamuksellisuus
SurveyMonkey käsittelee luovuttamaasi Sisältöä luottamuksellisena tietona ja käyttää ja luovuttaa sitä vain näiden Ehtojen mukaisesti (mukaan lukien SurveyMonkeyn yksityisyydensuojakäytännöt). Luovuttamaasi Sisältöä ei kuitenkaan pidetä luottamuksellisena tietona, mikäli kyseinen Sisältö (a) on tai siitä tulee julkista (muusta syystä kuin näiden SurveyMonkeyn Ehtojen rikkomisen seurauksena); (b) oli laillisesti SurveyMonkeyn tiedossa, ennen kuin SurveyMonkey sai sen sinulta; (c) on kolmannen osapuolen SurveyMonkeylle luovuttamaa ilman, että kyseisen osapuoli olisi tiedossa mistään sinua kohtaan olevasta velvoitteesta tai (d) on jaettu siinä yhteydessä, kun tilisi on siirretty organisaation Enterprise-tiliin, mikäli tilisi on rekisteröity käyttämällä kyseisen organisaation työkäyttöön tarkoitettua sähköpostiosoitetta; tai (e) on SurveyMonkeyn itsenäisesti kehittämä ilman, että se liittyisi sinun luovuttamaasi Sisältöön. SurveyMonkey voi luovuttaa Sisältöäsi lain tai oikeudellisen prosessin näin edellyttäessä mutta vasta sitten, kun SurveyMonkey – mikäli laki tämän sallii – on ryhtynyt kaupallisesti kohtuullisiksi katsottaviin toimiin ilmoittaakseen asiasta sinulle, jotta saat mahdollisuuden vastustaa luovutusvaatimusta.
2.3. Turvallisuus
SurveyMonkey säilyttää sisältöäsi ja prosessoi sitä alan turvallisuusstandardien mukaisesti. SurveyMonkey on ottanut käyttöön soveltuvia teknisiä organisatorisia ja hallinnallisia järjestelmiä, käytäntöjä ja menetelmiä, jotka on suunniteltu edesauttamaan sisältösi turvallisuuden, koskemattomuuden ja luottamuksellisuuden säilymistä ja minimoimaan luvattoman pääsyn vaaran sisältöösi.
Jos SurveyMonkeyn tietoon tulee luvaton tai laiton henkilötietojen saanti, hankinta, muuttaminen, käyttö, paljastaminen tai tuhoaminen ("Tietoturvaloukkaus"), SurveyMonkey ryhtyy kohtuullisiksi katsottaviin toimenpiteisiin ilmoittaakseen sinulle tapauksesta ilman perusteetonta viivettä mutta viimeistään 72 tunnin sisällä Tietoturvaloukkauksesta tiedon saatuaan. SurveyMonkey tekee myös kohtuullisissa määrin yhteistyötä kanssasi Tietoturvaloukkausta koskevissa tutkimuksissa valmistellen pyydetyt ilmoitukset ja antaen muut sinun perustellusti pyytämäsi Tietoturvaloukkausta koskevat tiedot, jos kyseiset tiedot eivät ole saatavillasi tililläsi tai verkossa SurveyMonkeyn tekemien päivitysten kautta.
3.1. Sisältösi omistajuus säilyy sinulla.
Sinä säilytät omistajuuden kaikkiin sisältösi immateriaalioikeuksiin. SurveyMonkey ei vaadi minkään sisältösi omistajuutta. Nämä ehdot eivät myönnä meille mitään lupaa tai oikeuksia sisältöösi, poikkeuksena rajalliset oikeudet, joita tarvitsemme palvelujen toimittamiseksi ja oikeudet, joista on kerrottu muualla näissä ehdoissa.
3.2. Rajallinen lisenssi sisältöösi.
Myönnät SurveyMonkeylle maailmanlaajuisen ja rojaltivapaan lisenssin johdettujen teosten käyttöön, kopiointiin, jakeluun, muuttamiseen, mukauttamiseen ja muuhun sisältösi hyödyntämiseen, mutta ainoastaan palvelujen sinulle tarjoamisen rajallisiin tarkoituksiin ja siten, kuin SurveyMonkeyn yksityisyydensuojakäytännöissä muualla sallitaan. Tämä kyseisten rajallisten tarkoitusten lisenssi jatkuu myös sen jälkeen, kun olet lakannut käyttämästä palvelujamme, ja se koskee koostettua ja tunnistamattomaksi tehtyä tietoa, joka on peräisin sisällöstäsi, ja kaikkia jäljelle jääneitä sisältösi varmuuskopioita, jotka tehtiin SurveyMonkeyn liiketoiminnan tavanomaisessa menettelyssä. Tämä lisenssi ulottuu koskemaan myös luotettuja kolmansia osapuolia, joiden kanssa työskentelemme, palvelujemme sinulle toimittamisessa tarvittavassa määrin. Jos annat SurveyMonkeylle palautetta palveluista, voimme käyttää palautettasi ilman velvoitteita sinua kohtaan.
3.3. Asiakasluettelot.
SurveyMonkey voi yksilöidä sinut (nimen ja logon perusteella) SurveyMonkeyn palvelujen ja/tai Wufoon palvelujen asiakkaaksi SurveyMonkeyn ja/tai Wufoon verkkosivulla ja muissa markkinointimateriaaleissa. Nimesi ja logosi käytöstä syntyvä mahdollinen liikearvo kuuluu sinulle.
3.4. Tekijänoikeusvaateet (DCMA-ilmoitukset)
SurveyMonkey Inc. vastaa ilmoituksiin tekijänoikeuksien rikkomusväitteistä Yhdysvaltain Digital Millennium -tekijänoikeuslain (DMCA) mukaisesti. Jos uskot, että töitäsi on käytetty tavalla, joka katsotaan tekijänoikeusrikkomukseksi, voit ilmoittaa siitä SurveyMonkeyn tekijänoikeusvaatimuksista vastaavalle edustajalle.
3.5. Muut immateriaalioikeutta koskevat vaateet
SurveyMonkey kunnioittaa kaikkia immateriaalioikeuksia ja odotamme käyttäjiemme toimivan samoin. Jos uskot SurveyMonkeyn käyttäjän loukkaavan immateriaalioikeuksiasi, voit ilmoittaa siitä verkkolomakkeellamme. Tekijänoikeusrikkomusvaatimusten on noudatettava näissä ehdoissa mainittua DMCA-menettelyä tai muuta vastaavaa paikallisen lainsäädännön mukaista menettelyä.
4,1. SurveyMonkeyn immateriaalioikeudet
Mikään näissä ehdoissa tai palveluiden käyttösi ei anna sinulle omistusoikeutta palveluihin tai sisältöön, jota käytät palveluiden kautta (muu kuin oma sisältösi). Lukuun ottamatta mitä SurveyMonkeyn merkki- ja tavaramerkkikäytännössä todetaan, nämä ehdot eivät anna sinulle mitään oikeutta käyttää SurveyMonkeyn tavaramerkkejä tai muita merkkitietoja.
Jos lähetät meille Palvelujamme koskevaa palautetta tai ehdotuksia, saatamme käyttää sitä haluamaamme tarkoitukseen ilman sinulle maksettavaa korvausta tai sitoumuksia sinua kohtaan.
5.1. Käyttäjäsisältö
Palveluissa näytetään muiden tarjoamaa sisältöä, jota SurveyMonkey ei omista. Kyseinen sisältö on ainoastaan sen saataville tuovan tahon vastuulla. Vastaavasti sinä olet vastuussa omasta sisällöstäsi, ja sinun on varmistettava, että sinulla on kaikki tarvittavat oikeudet ja luvat kyseisen sisällön käyttämiseksi palvelujen yhteydessä. SurveyMonkey ei ole vastuussa mistään toimenpiteistä, joihin ryhdyt suhteessa sisältöösi, mukaan lukien sisällön jakaminen julkisesti. Älä käytä palvelujen sisältöä, ellet ole ensin saanut siihen lupaa sisällön omistajalta tai ellei laissa ole annettu lupaa siihen.
5.2. Sisällön tarkistus
Tiedostat, että oikeudellisten velvoitteiden täyttämiseksi SurveyMonkey saattaa joutua tarkistamaan jotakin palveluihin lähetettyä sisältöä määrittääkseen sen laillisuuden ja näiden ehtojen täyttymisen (näin tapahtuu esimerkiksi silloin, kun meille ilmoitetaan laittomasta sisällöstä). Voimme lisäksi muuttaa sisältöä, estää siihen pääsyn, poistaa sen tai kieltäytyä sen näyttämisestä, mikäli katsomme, että se rikkoo lakia tai näitä ehtoja. SurveyMonkeyllä ei muulloin ole velvoitetta tarkkailla tai tarkistaa mitään palveluihin lähetettyä sisältöä.
5.3. Kolmannen osapuolen resurssit
SurveyMonkey saattaa julkaista linkkejä palveluihinsa kolmansien osapuolten ylläpitämillä verkkosivustoilla. SurveyMonkey ei väitä tarkistaneensa kyseisiä kolmansien osapuolten verkkosivustoja eikä ole vastuussa niistä eikä niiden sisällöstä. Palvelujen yhteydessä näkyvät tavaramerkit ovat niiden haltijoiden omaisuutta.
6.1. Pidä salasanasi turvassa.
Jos SurveyMonkey on myöntänyt sinulle tilin palvelujen käyttöösi liittyen, sinun vastuullasi on suojata salasanasi ja kaikki muut tunnistetiedot, joita tarvitset päästäksesi kyseiselle tilille. Sinä – ei SurveyMonkey – olet vastuussa kaikesta tililläsi tapahtuvasta toiminnasta (muu kuin toiminta, josta SurveyMonkey on suoraan vastuussa ja jota ei tehdä sinun ohjeittesi mukaisesti) riippumatta siitä, hyväksytkö kyseisen toiminnan. Jos tietoosi tulee valtuuttamaton pääsy tilillesi, sinun on ilmoitettava asiasta SurveyMonkeylle välittömästi. Tilejä ei saa jakaa, ja niitä saa käyttää vain yksi henkilö tiliä kohden.
6.2. Pidä tietosi ajan tasalla.
SurveyMonkey lähettää aika ajoin ilmoituksia tilillesi rekisteröityyn sähköpostiosoitteeseen. Sinun on pidettävä tiliisi liittyvä sähköpostiosoitteesi ja soveltuvilta osin yhteys- ja maksutietosi ajan tasalla ja huolehdittava siitä, että ne ovat paikkansa pitävät.
6.3. Muista varmuuskopiointi.
Sinä olet vastuussa sisältösi ylläpidosta, suojaamisesta ja varmuuskopioimisesta. Sovellettavan lain sallimissa määrin SurveyMonkey ei ole vastuussa mistään sisältösi tallennuksen laiminlyömisestä tai sisällön menetyksestä tai vahingoittumisesta.
6.4. Tilin käyttämättömyys.
SurveyMonkey voi irtisanoa tilisi ja poistaa kaiken tilillä olevan sisällön, mikäli tilillä ei ole toimintaa (kuten sisäänkirjautumisia tai maksutapahtumia) viimeisten 12 kuukauden aikana. Ennen tilisi irtisanomista pyrimme kuitenkin ilmoitta,aan sinulle asiasta ennakkoon sähköpostitse, jotta voit kirjautua sisään tilillesi ja pitää sen näin voimassa.
6.5. Asiakkuus
SurveyMonkey voi nimittää sinulle asiakkuuspäällikön (Customer Success Manager, CSM). Asiakkuuspäällikkö voi arvioida palvelujesi käytön ja sisältösi ja auttaa sinua käyttämään palveluja tehokkaammin. Tämä voi tapahtua raporttien ja käyttöä koskevien ehdotusten välityksellä.
7.1. Oikeudellinen asema
Jos olet yksityishenkilö, voit käyttää palveluja vain, jos voit solmia sopimuksen SurveyMonkeyn kanssa. Jos et voi solmia sopimusta, et voi käyttää palveluja. Jos et ole yksityishenkilö vaan yritys, vakuutat, että olet hyväksyttävästi perustettu ja olemassa perustuksen lainkäyttöalueella vallitsevien lakien mukaan, että sinulla on täydet valtuudet ja lupa allekirjoittaa nämä ehdot yrityksen puolesta ja että olet valtuuttanut edustajasi vahvistamaan nämä ehdot asianmukaisesti osaltasi.
7.2. Alaikäiset
"Alaikäisillä" tarkoitetaan alle 13-vuotiaita henkilöitä (tai sitä vanhempia henkilöitä asuinvaltion tai -alueen lainsäädännöstä riippuen). Mitään Palveluja ei ole tarkoitettu Alaikäisten käytettäviksi. Jos olet oman asuinpaikkasi määritelmän mukaisesti Alaikäinen, et saa käyttää Palveluja. Käyttämällä Palveluja osoitat ja takaat, ettet ole Alaikäinen.
7.3. Pakotteet
Saat käyttää palveluja vain, jos voimassaolevassa lainsäädännössä ei ole sitä kielletty. Jos olet maassa, johon kohdistuu Yhdysvaltain pakotteita tai muuta sovellettavaa lainsäädäntöä, joissa kielletään palvelujen saaminen tai jos olet Yhdysvaltain kauppaministeriön kiellettyjen henkilöiden tai tahojen listalla tai Yhdysvaltain valtiovarainministeriön Specially Designated Nationals ‑listalla, et voi ostaa mitään maksullisia palveluita SurveyMonkeylta. Vakuutat, että (a) loppukäyttäjäsi eivät käytä palveluja Yhdysvaltain minkään vientirajoitteen tai pakotteen vastaisesti ja (b) et myönnä pääsyä palveluihin henkilöille tai tahoille, jotka ovat jollakin yllä mainituista listoista.
8.1. Lainsäädännön noudattaminen
Vakuutat, että noudatat kaikkia lakeja ja asetuksia, joita voidaan soveltaa palvelujen käyttöösi.
8.2. Sinun vastuusi
Olet vastuussa toiminnastasi, sisällöstäsi ja viestinnästä muiden kanssa palveluja käyttäessäsi. Sinun on täytettävä seuraavat vaatimukset palveluja käyttäessäsi:
(a) Et saa ostaa tai käyttää palveluja tai siirtyä niihin luodaksesi kilpailevan tuotteen tai palvelun tai mistään muustakaan kilpailusyistä.
(b) Et saa väärinkäyttää palvelujamme haittaamalla niiden normaalia toimintaa tai yrittämällä päästä niihin jollakin muulla keinoin kuin käyttöliittymien ja antamiemme ohjeiden välityksellä.
(c) Et saa kiertää tai yrittää kiertää mitään SurveyMonkeyn tilillesi asettamia rajoituksia (kuten uuden tilin perustaminen sellaisen kyselytutkimuksen suorittamiseksi, jonka olimme aiemmin sulkeneet ehtojen vastaisena).
(d) Et saa kokeilla, tutkia tai testata SurveyMonkeyn minkään järjestelmän tai verkoston haavoittuvuutta ilman SurveyMonkeyn kirjallista lupaa.
(e) Et saa käyttää mitään manuaalista tai automaattista järjestelmää tai ohjelmistoa poimiaksesi tai kerätäksesi tietoja verkkosivustoilta tai muista käyttöliittymistä, joiden välityksellä palvelumme ovat käytettävissä, ilman SurveyMonkeyn kirjallista lupaa.
(f) Ellei sovellettavassa laissa sitä sallita, et saa evätä muiden pääsyä palveluihin tai palvelujen käänteissuunnittelua tai yritystä toimia näin.
(g) Et saa levittää viruksia, haittaohjelmia tai muunlaisia ilkivaltaisia ohjelmistoja tai linkkejä kyseisiin ohjelmistoihin palvelujen välityksellä.
(h) Et saa väärinkäyttää palveluja tai käyttää niitä liikaa. Tämä tarkoittaa käyttöä, joka on tavallista käyttöä olennaisesti laajempaa ja joka heikentää muiden käyttäjien palvelujen käytön nopeutta, reagointikykyä, vakautta, saatavuutta tai toiminnallisuutta. SurveyMonkey pyrkii ilmoittamaan sinulle mahdollisista väärinkäytöistä tai liiallisesta käytöstä antaakseen sinulle mahdollisuuden vähentää kyseisen käytön SurveyMonkeyn hyväksymälle tasolle.
(i) Et saa käyttää palveluja rikkoaksesi muiden immateriaalioikeuksia tai toimiaksesi lainvastaisesti.
(j) Et saa jälleenmyydä tai vuokrata palveluja ilman SurveyMonkeyn kirjallista lupaa.
(k) Jos palvelujen käytössäsi on noudatettava käyttöön sovellettavia alan määräyksiä, olet yksinomaan vastuussa kyseisestä vaatimustenmukaisuudesta, ellei SurveyMonkey ole sopinut kanssasi toisin. Et saa käyttää palveluja tavalla, joka kohdistaisi SurveyMonkeyyn kyseisiä alakohtaisia määräyksiä ilman SurveyMonkeyn etukäteen antamaa kirjallista lupaa. Et saa esimerkiksi käyttää palveluja kerätäksesi, suojataksesi tai muuten käsitelläksesi suojattuja potilastietoja (kuten säädetty Yhdysvaltain liittovaltion lainsäädännön kohdassa 45 C.F.R. §160.103) ilman, että olet solminut SurveyMonkeyn kanssa erillisen liikesopimuksen, jossa sinun sallitaan toimivan näin.
(l) Et saa rekisteröidä tilejä bottien tai muiden automaattisten keinojen välityksellä.
(m)Sisältösi ja palveluiden käyttösi eivät saa loukata sisältökäytäntöämme.
9.1. PCI-standardit
Jos käytät palveluja maksukorttitapahtumien hyväksymiseksi, sinun on noudatettava maksualan tietoturvastandardeja (PCI-DSS) sinun liiketoimintaasi sovellettavissa määrin ("PCI-standardit"). SurveyMonkey antaa työkalut helpottaakseen PCI-standardien noudattamista, mutta sinun on huolehdittava siitä, että liiketoimintasi noudattaa niitä. Toimenpiteet, joihin sinun on ryhdyttävä PCI-standardien noudattamiseksi, riippuvat palvelujen käytöstäsi.
9.2. Kortinhaltijan tiedot
SurveyMonkey on vastuussa niiden kortinhaltijan tietojen turvallisuudesta, joiden keräyksestä, lähetyksestä, tallennuksesta tai prosessoinnista me huolehdimme tai jonka joku muu tekee meidän puolestamme. "Kortinhaltijan tiedot" ovat kortinhaltijan ensisijainen tilinumero ja – siinä tapauksessa, että kortinnumero on täysin näkyvissä – kortinhaltijan nimi, kortin voimassaolopäivämäärä ja/tai turvakoodi. SurveyMonkey on kehittänyt tiukat turvatoiminnot kortinhaltijan tietojen suojaamiseksi. Tietoja voidaan käyttää sellaisenaan vain ennakoiduilla tavoilla, ja ne voidaan tallentaa vain soveltuviin paikkoihin. TIEDOSTAT JA HYVÄKSYT, ETTÄ ET SAA KERÄTÄ TAI SYÖTTÄÄ KORTINHALTIJAN TIETOJA MIHINKÄÄN PALVELUJEN LOMAKKEESEEN TAI TIETOKENTTIIN, POIKKEUKSENA VARTAVASTISET, VAIN KYSEISEEN TARKOITUKSEEN LUODUT KENTÄT (eli kentät, joiden kohdalla SurveyMonkey nimenomaisesti hyväksyy kyseisten tietojen syötön kyseisiin kenttiin). Asianmukaiset kentät on merkitty selkeästi esimerkiksi Kortin numero -sanoilla tai niissä on luottokortin kuvake edellä. Maksulomakkeet poissulkien sinun ei tule koskaan kerätä tai syöttää mitään arkaluontoisia varmennustietoja PCI-standardeissa määritellyllä tavalla (mukaan lukien CVC tai CVV2) mihinkään palvelujen kenttään. Olet täysin vastuussa kaikista kortinhaltijan tiedoista, jotka on syötetty palveluihin näiden ehtojen vastaisesti.
10.1. Kun käyttäjä keskeyttää tai irtisanoo palvelun
Voit irtisanoa Tilauksesi ja poistaa tilisi milloin tahansa tilinhallintasivun kautta. Kyseinen irtisanominen ja poistaminen johtaa tilisi käytöstä poistamiseen, eikä sinulla ole sen jälkeen enää pääsyä tilille, minkä lisäksi Palvelujen välityksellä keräämäsi sisältö poistetaan. Irtisanomiset vahvistetaan välittömästi, eikä sinua veloiteta uudelleen Tilauksesta, ellet tee uutta tilausta. Jos irtisanot Tilauksen laskutusjakson kuluessa, sinulle ei makseta hyvitystä, ellet ole irtisanomassa Ehtoja jostakin seuraavista syistä: (a) me olemme olennaisesti rikkoneet näitä Ehtoja ja laiminlyöneet rikkomuksen korjaamisen 30 päivän kuluessa antamastasi kirjallisesta ilmoituksesta; (b) laki edellyttää hyvityksen maksamista; tai (c) olemme oman harkintamme mukaan määrittäneet, että hyvitys maksetaan. Selvyyden vuoksi todetaan, että emme maksa hyvitystä Palvelujen käytöstä tai vastauksien keräämisestä ja/tai lataamisesta, ellei irtisanominen johdu meidän tekemästämme merkittävästä ja hyvittämättä jääneestä sopimusrikkomuksesta tai siitä, että laki edellyttää hyvityksen maksamista.
10.2. Kun SurveyMonkey keskeyttää tai irtisanoo palvelun
SurveyMonkey voi irtisanoa Tilauksesi laskutusjakson lopussa antamalla sinulle kirjallisen ilmoituksen vähintään 30 päivää ennakkoon. SurveyMonkey voi irtisanoa Tilauksesi mistä tahansa syystä antamalla sinulle kirjallisen ilmoituksen vähintään 90 päivää ennakkoon. Tämän lisäksi SurveyMonkey antaa määräsuhteisen hyvityksen mahdollisesta ajanjaksosta, joka kyseisestä laskutusjaksosta jäi käyttämättä. SurveyMonkey voi keskeyttää tai irtisanoa Tilauksesi mistä tahansa seuraavista syistä: (a) olet rikkonut olennaisesti näitä Ehtoja etkä ole korjannut rikkomustasi 30 päivän kuluessa SurveyMonkeyn sinulle antaman kirjallisen ilmoituksen jälkeen; (b) lakkautat liiketoimintasi tai olet joutunut maksukyvyttömyysmenettelyyn eikä menettelyjä kumota 90 päivän kuluessa tai (c) et suorita maksuja 30 päivän kuluessa eräpäivästä. Tämän lisäksi SurveyMonkey voi rajoittaa sinulle toimittamiaan Palveluja tai lakkauttaa tai irtisanoa ne seuraavissa tapauksissa: (i) et noudata näitä Ehtoja, (ii) käytät Palveluja tavalla, joka aiheuttaa meille oikeudellisen korvausvelvollisuuden tai häiritsee muiden henkilöiden tai yritysten Palvelujen käyttöä tai (iii) tutkimme mahdollista väärinkäyttöäsi. Jos me rajoitamme saamiasi Palveluja tai keskeytämme tai irtisanomme ne, syystä riippuen pyrimme ilmoittamaan siitä sinulle ennakkoon, jotta voit hankkia kopion Sisällöstäsi kyseisestä Palvelusta. Joissakin olosuhteissa aika voi olla merkittävä tekijä ja SurveyMonkey saattaa päättää ryhtyä välittömiin toimenpiteisiin antamatta ilmoitusta. SurveyMonkey ryhtyy kaupallisesti kohtuullisiin toimenpiteisiin rajatakseen tässä osiossa mainittujen rajoitusten tai keskeytysten laajuutta ja kestoa kyseisiin toimenpiteisiin johtavan ongelman ratkaisun sanelemalla tavalla. SurveyMonkey ei ole velvollinen ylläpitämään Sisältöäsi sovellettavan Palvelun päättymisen jälkeen.
10.3. Lisätoimenpiteet
Jos SurveyMonkey keskeyttää palvelujen tarjoamisen sinulle näiden ehtojen jatkuvan tai räikeän rikkomisesi seurauksena, SurveyMonkey voi ryhtyä toimenpiteisiin estääkseen tulevan palvelujen käyttösi. Toimenpiteisiin kuuluu IP-osoitteesi esto.
11.1. Ehtoja koskevat muutokset
SurveyMonkey saattaa muuttaa näitä ehtoja milloin tahansa erinäisistä syistä, kuten sovellettavan lain muutosten, palvelujen päivityksen tai uusien palvelujen tai toimintojen käyttöönoton vuoksi. Uusin versio on aina näkyvillä SurveyMonkeyn verkkosivustolla. Jos muutokset ovat SurveyMonkeyn oman harkinnan mukaisesti merkittäviä, SurveyMonkey ilmoittaa sinulle niistä sähköpostitse. Muutoksia koskevat ilmoitukset saatetaan myös julkaista SurveyMonkeyn blogissa tai niistä saatetaan kertoa, kun kirjaudut tilillesi. Muutokset astuvat voimaan aikaisintaan niiden julkistamispäivänä. Jotta tietyt muutokset voisivat astua voimaan, sovellettavassa laissa saatetaan edellyttää, että SurveyMonkeyn on pyydettävä sinun lupaasi kyseisiin muutoksiin tai ilmoitettava niistä sinulle riittävän ajoissa. Jos et halua hyväksyä palvelun ehtoihin tehtyä muutosta, sinun on keskeytettävä kyseisen palvelun käyttö, sillä palvelun käyttöä jatkamalla suostut noudattamaan päivitettyjä ehtoja.
11.2. Palveluja koskevat muutokset
SurveyMonkey muuttaa ja parantaa Palveluja jatkuvasti. SurveyMonkey saattaa lisätä tai muokata toimittamansa Palvelun toimintoja tai poistaa niitä milloin tahansa ilman ennakkoilmoitusta. SurveyMonkey saattaa lisäksi rajoittaa toimittamaansa Palvelua tai keskeyttää tai irtisanoa sen oman harkintansa mukaisesti. Jos SurveyMonkey lakkauttaa Palvelun, ilmoitamme siitä sinulle kohtuullisen ajoissa, jotta voit hankkia itsellesi kopion Sisällöstäsi kyseisestä Palvelusta. SurveyMonkey voi poistaa sisältöä toimittamistaan Palveluista milloin tahansa oman harkintansa mukaan. Pyrimme kuitenkin ilmoittamaan sinulle siitä etukäteen, jos muutos koskee sinua olennaisesti ja mikäli olosuhteet tämän sallivat.
11.3. Tason alentaminen
Tilin tilauksesi tason alentaminen voi johtaa tilisi sisällön, ominaisuuksien, toimintojen tai kapasiteetin menettämiseen.
12.1. Vastuuvapauslausekkeet
SurveyMonkey haluaa tarjota sinulle upean Palvelujen käyttökokemuksen (ja asiakkaiden ilahduttaminen on meille tärkeää), mutta on kuitenkin joitakin asioita, joita emme Palveluistamme takaa. Yritämme pitää verkon kautta käytettävät Palvelumme käytettävissä, mutta ne saattavat olla pois käytöstä hetkellisesti eri syistä. SOVELLETTAVAN LAIN SALLIMISSA MÄÄRIN JA ELLEI NÄISSÄ EHDOISSA TOISIN MÄÄRÄTÄ, PALVELUT SEKÄ NIIDEN SISÄLTÄMÄT OHJEET JA SUOSITUKSET TOIMITETAAN SELLAISENAAN EIKÄ SURVEYMONKEY ANNA MITÄÄN NIMENOMAISIA, HILJAISIA TAI LAKISÄÄTEISIÄ TAKUITA, MUKAAN LUKIEN TAKUUT MYYNTIKELPOISUUDESTA, TIETTYYN TARKOITUKSEEN SOVELTUVUUDESTA JA OIKEUKSIEN LOUKKAAMATTOMUUDESTA, EIKÄ MITÄÄN VAKUUTUKSIA PALVELUJEN SAATAVUUDESTA, LUOTETTAVUUDESTA TAI TARKKUUDESTA.
12.2. Tietyn velvollisuuden poissulkeminen
SOVELLETTAVAN LAIN SALLIMISSA MÄÄRIN SURVEYMONKEY, SEN TYTÄRYHTIÖT, VIRKAILIJAT, TYÖNTEKIJÄT, EDUSTAJAT, TOIMITTAJAT JA LISENSSINHALTIJAT EIVÄT OLE VASTUUSSA (A) MISTÄÄN VÄLILLISISTÄ, SEURAAMUKSELLISISTA, ERITYISISTÄ, VAHINGOSSA TAPAHTUVISTA, RANKAISEVISTA TAI VAROITTAVISTA VAHINGOISTA TAI (B) KÄYTÖN, TIETOJEN, LIIKETOIMINNAN, VOITTOJEN TAI TUOTTOJEN MENETYKSISTÄ (SEKÄ SUORISTA ETTÄ VÄLILLISISTÄ), JOTKA JOHTUVAT PALVELUISTA JA NÄISTÄ EHDOISTA TAI LIITTYVÄT NIIHIN JA RIIPPUMATTA SIITÄ, PERUSTUVATKO NE SOPIMUKSEEN, VAHINGONKORVAUKSEEN, OBJEKTIIVISEEN VASTUUSEEN TAI MIHINKÄÄN MUUHUN OIKEUSTEORIAAN, VAIKKA SURVEYMONKEYLLE OLISIKIN KERROTTU KYSEISTEN VAHINKOJEN MAHDOLLISUUDESTA JA VAIKKA KORJAUSKEINO EI ONNISTU TÄYTTÄMÄÄN OLENNAISTA TAVOITETTAAN.
12.3. Vastuun rajoittaminen
SOVELLETTAVAN LAIN SALLIMISSA MÄÄRIN SURVEYMONKEYN, SEN TYTÄRYHTIÖIDEN, VIRKAILIJOIDEN, TYÖNTEKIJÖIDEN, EDUSTAJIEN, TOIMITTAJIEN JA LISENSSINHALTIJOIDEN YHTEINEN VASTUU, JOKA JOHTUU PALVELUISTA JA NÄISTÄ EHDOISTA TAI LIITTYY NIIHIN, EI SAA YLITTÄÄ PIENEMPÄÄ SEURAAVISTA: (A) SINUN SURVEYMONKEYLLE MAKSAMAT SUMMAT NIIDEN PALVELUJEN KÄYTÖSTÄ, JOTKA TOIMITETTIIN 12 KUUKAUTTA ENNEN VASTUUTA KOSKEVAA TAPAHTUMAA JA (B) 200 YHDYSVALTAIN DOLLARIA.
12.4. Kuluttajat
Tiedostamme, että tietyt lainsäädännöt myöntävät kuluttajille lakisääteisiä oikeuksia, joita sopimukset eivät korvaa tai joista kyseiset kuluttajat eivät voi luopua. Mikäli kyseinen pätee sinuun kuluttajana, mikään näissä ehdoissa ei rajoita oikeuksiasi.
12.5. Vahingonkorvaukset
Jos olet yritys, sitoudut korvaamaan etkä pidä SurveyMonkeya ja sen tytäryhtiöitä, virkailijoita, edustajia tai työntekijöitä vastuussa vahingonkorvauksista, vahingoista ja kustannuksista (mukaan lukien selvityskustannukset ja kohtuulliset asianajajapalkkiot) ("Vahingonkorvaukset"), jotka ovat seurausta kolmannen osapuolen vaateista, jotka koskevat sinun tai loppukäyttäjiesi palvelun käyttöä tai näiden ehtojen rikkomista tai liittyvät niihin siltä osin kun kyseiset vahingonkorvaukset, vahingot ja kustannukset johtuvat sinusta tai loppukäyttäjistäsi.
Jos olet mikä tahansa käyttäjä, vapautat vahingonkorvausvelvolliset sopimusosapuolet vastuusta ja sitoudut olemaan hakematta heiltä vahingonkorvausta koskien kustannuksia, jotka ovat aiheutuneet osiossa 1.3 määritettyjen velvollisuuksiesi rikkomisesta liittyen verovapaustodistuksesi ja senhetkisen verovelvollisuutesi tilan varmistamiseen.
13.1. Osapuoli, jonka kanssa olet solmimassa sopimusta.
Ellei muuta ilmoiteta, Palvelumme tarjoaa ja sopimusosapuolesi on SurveyMonkey Inc. Yhdysvalloissa, SurveyMonkey Brasil Internet Eireli Brasiliassa ja SurveyMonkey Europe UC muissa maissa.
SurveyMonkey Inc.:n kaikkien palvelujen osalta seuraavat säännöt pätevät kaikkiin ehtoihin, joita sovelletaan kyseiseen palveluun:
Sopimusosapuoli Ilmauksilla "SurveyMonkey", "me", "meitä" ja "meidän" viitataan SurveyMonkey Inc. -yhtiöön, jonka osoite on One Curiosity Way, San Mateo, CA 94403, Yhdysvallat.
Lainsäädäntö Kyseisiin ehtoihin sovelletaan Kalifornian osavaltion lakeja (riippumatta sen lainvalintamääräyksistä).
Oikeustoimialue Ellei sovellettavassa laissa sitä kielletä, kumpikin osapuoli hyväksyy Kalifornian Santa Claran Countyssa olevien tuomioistuimen sekä Pohjois-Kalifornian liittovaltion tuomioistuimen yksinomaisen tuomiovallan näiden ehtojen aiheen suhteen.
Kaikkien SurveyMonkey Europe UC -yhtiön toimittamien Palvelujen kohdalla tai Wufoon Palvelujen yhteydessä kyseistä Palvelua koskeviin ehtoihin sovelletaan seuraavia sääntöjä:
Sopimusosapuoli Ilmaukset "SurveyMonkey", "me", "meitä" ja "meidän" viittaavat SurveyMonkey Europe UC -yhtiöön, jonka osoite on 2 Shelbourne Buildings, Second Floor, Shelbourne Road, Dublin 4, Irlanti.
Lainsäädäntö Kyseisiin ehtoihin sovelletaan Irlannin lakeja (riippumatta sen lainvalintamääräyksistä).
Oikeustoimialue Ellei sovellettava laki sitä kiellä, jokainen osapuoli hyväksyy peruuttamattomasti Irlannin tuomioistuinten yksinomaisen toimivallan kaikissa oikeudellisissa toimissa ja menettelyissä, jotka liittyvät ehtojen täytäntöönpanoon, johtuvat ehdoista tai liittyvät niihin.
Kaikkiin SurveyMonkey Brasil Internet Eireli -yhtiön toimittamien Palvelujen ehtoihin sovelletaan seuraavia sääntöjä:
Sopimusosapuoli. Ilmaisuilla “SurveyMonkey”, “me”, “meitä” ja “meidän” viitataan SurveyMonkey Brasil Internet Eireli -yhtiöön, jonka osoite on Rua Joaquim Floriano, No. 243, suite 113, Itaim Bibi, São Paulo-SP, 04534-010 Brazil.
Lainsäädäntö Näitä ehtoja sääntelevät Brasilian lait (riippumatta sen lainvalintamääräyksistä).
Oikeustoimialue Ellei sovellettavassa lainsäädännössä sitä kielletä, suhteessa kaikkiin oikeudellisiin toimiin tai menetelmiin, joihin on ryhdytty mainittujen ehtojen täytäntöönpanemiseksi tai jotka johtuvat kyseisistä ehdoista tai liittyvät niihin, molemmat osapuolet hyväksyvät peruuttamattomasti Brasilian São Paulon kaupungin tuomioistuinten yksinomaisen toimivallan.
14.1. Oikeuden luovutus
Et voi luovuttaa näitä ehtoja ilman SurveyMonkeyn ennakkoon antamaa kirjallista lupaa, jonka SurveyMonkey voi päättää pidättää oman harkintavaltansa mukaan. SurveyMonkey voi luovuttaa nämä ehdot milloin tahansa ilmoittamatta siitä sinulle.
14.2. Koko sopimus
Nämä ehdot (mukaan lukien lisäehdot) muodostavat sinun ja SurveyMonkeyn välisen koko sopimuksen, ja ne korvaavat mahdolliset aiemmat tai samanaikaiset sopimuksen aihetta koskevat sopimukset ja käyttöehdot. Antamassasi ostotilauksessa tai muussa asiakirjassa olevat mahdolliset käyttöehdot eivät ole sovellettavissa palveluihin, eivät korvaa näitä ehtoja eivätkä kuulu ehtoihin, ja ne eivät ole voimassa.
14.3. Itsenäiset alihankkijat
Sinun ja SurveyMonkeyn välinen suhde on itsenäinen alihankkijasuhde, ei laillinen kumppanuus-, työntekijä- tai edustajasuhde.
14.4. Tulkinta
Termien "sisältää", "sisältäen", "kuten" ja muiden vastaavien termien käytön ei katsota rajoittavan muita mahdollisia sisältyviä vaihtoehtoja.
14.5. Ei vastuuvapautta
Näiden ehtojen kohdan noudattamatta jättäminen tai noudattamisen viivästyminen ei anna osapuolelle vastuuvapautta tehdä niin myöhemmin.
14.6. Ensisijaisuus
Jos asiakirjojen välillä on ristiriitoja, lisäehdot kumoavat nämä käyttöehdot koskien niitä palveluita, joihin lisäehtoja sovelletaan.
14.7. Erotettavuus
Jos sovellettavan oikeustoimialueen tuomioistuin katsoo jonkin näiden ehtojen kohdan mitättömäksi, kyseinen kohta erotetaan muista ja jäljellä olevat kohdat pysyvät voimassa.
14.8. Kolmannen osapuolen edunsaajat
Näillä ehdoilla ei ole kolmannen osapuolen edunsaajia.
14.9. Voimassaolon jatkuminen
Seuraavat kohdat pysyvät voimassa näiden ehtojen voimassaolon päättymisen jälkeen: 1, 2, 3.2, 10, 12, 13, 14, 15, 16 ja 17.
15.1. Kieli
Nämä ehdot on laadittu ja kirjoitettu englanniksi. Jos niiden käännös on ristiriidassa englanninkielisen version kanssa, englanninkielinen versio on hallitseva, ellei sovellettavassa lainsäädännössä muuta todeta.
15.2. Asiakaskohtaiset ehdot
Seuraavia muutoksia sovelletaan sinuun automaattisesti hyväksyessäsi nämä ehdot, jos olet jokin alla mainituista tahoista:
Jos olet Yhdysvaltain valtionhallinnon viranomainen, tämä muutos koskee sinua.
Jos olet muun tyyppinen valtion laitos Yhdysvalloissa, tämä muutos koskee sinua.
15.3. Wufoo-kohtaiset ehdot
Jos käytät Wufoo-palveluita, sovelletaan seuraavia ehtoja:
Yksi ilmainen tili henkilöä kohden. Sinulla voi olla kerrallaan vain yksi aktiivinen, ilmainen Wufoo-tili. SurveyMonkey voi lopettaa yhden henkilön useammat Wufoo-tilit.
Lomakegalleria (Form Gallery) Käyttäessäsi Wufoo-verkkosivustoa voit luoda tiettyjä kyselytutkimusmalleja, kaavioita tai lomakeasiakirjoja (yhdessä "lomakesisältö") ja ladata tai julkaista kyseiset asiakirjat Wufoo-lomakegalleriassa ("lomakegalleria") muiden käyttäjien käytettäväksi. Antamalla kyseistä lomakesisältöä muiden käytettäväksi lomakegalleriassa annat SurveyMonkeylle maailmanlaajuisen, peruuttamattoman, jatkuvan, palkkiottoman, siirrettävän ja edelleen lisensoitavan ei-yksinomaisen oikeuden käyttää, kopioida, muokata, jakaa, esittää, näyttää, käyttää muokattujen töiden lähteenä ja hyödyntää kyseistä lomakesisältöä liittyen SurveyMonkeyn Wufoon käyttöön.
Lopettaminen SurveyMonkey voi lopettaa minkä tahansa ilmaisen Wufoo-tilin, johon ei ole lähetetty lomakkeita 6 kuukauteen tai jota ei ole käytetty 6 kuukauteen.
Sovellusrajapinnan käyttö Pääset Wufoo-tilisi tietoihin Wufoo sovellusrajapinnan ("API") kautta ja SurveyMonkey antaa tällä asiakirjalla sinulle ei-yksinomaisen, ei-siirrettävän lisenssin (ilman oikeutta edelleen lisensointiin) käyttää API:tä ainoastaan, kun se on välttämätöntä ohjelmistosovelluksesi tai verkkosivustosi kehittämiseen, testaamiseen, käyttämiseen tai tukemiseen käyttämällä tiettyjä tietoja ja sisältöä Wufoo-verkkosivustolta ("sovellus"), ja jakaa tai antaa pääsy sovelluksesi API:hin sovelluksesi loppukäyttäjille. Nämä ehdot sekä seuraavat erityisehdot koskevat kaikkea API:n käyttöä mukaan lukien API:n käyttö kolmannen osapuolen tuotteen tai palvelun kautta, joka käyttää Wufoo-palvelua:
(a) API:n häiriökäyttö tai liiallisesti toistuvat pyynnöt Wufoo-palveluun API:n kautta saattavat johtaa API:n käytön väliaikaiseen tai pysyvään sulkemiseen. SurveyMonkey määrittää omalla harkinnallaan, onko API:n käyttösi häiritsevää tai liiallista. SurveyMonkey pyrkii varoittamaan tilin omistajaa sähköpostitse ennen sulkemista. SurveyMonkeyn tarkoituksena on pitää API käytettävissä keskeytyksettä, mutta SurveyMonkey ei voi taata API:n käytettävyyttä.
(b) Suostut olemaan käyttämättä API:tä millään laittomalla tavalla tai tavalla, joka vahingoittaa SurveyMonkeya, sen palveluntarjoajia, loppuasiakkaitasi tai ketä tahansa muuta henkilöä.
(c) SurveyMonkey voi muokata, rajoittaa tai keskeyttää milloin tahansa väliaikaisesti tai lopullisesti pääsysi API:hin (tai sen osaan) ilmoittaen tai ilmoittamatta.
(d) Suostut avustamaan SurveyMonkeya tämän pyynnöstä varmentamaan näiden Wufoo-ehtojen noudattamisen antamalla meille tietoja sovelluksestasi mukaan lukien antamalla meille pääsyn sovellukseesi ja/tai muuhun API:n käyttöäsi koskevaan aineistoon.
(e) API tarjotaan tällä hetkellä ilmaiseksi, mutta SurveyMonkey varaa oikeuden veloittaa API:n käytöstä tulevaisuudessa. Jos SurveyMonkey veloittaa API:n käytöstä maksun, sinun ei ole pakko jatkaa sen käyttöä.
15.4. Maakohtaiset ehdot
Jos sijaintisi on jokin seuraavista, seuraavat ehdot ovat voimassa (lukuun ottamatta osiota EU2, joka koskee sinua maantieteellisestä sijainnistasi riippumatta, jos olet EU:n yleisen tietosuoja-asetuksen määritelmän mukaan "rekisterinpitäjä").
Mikään näissä ehdoissa ei rajoita, sulje pois tai muokkaa tai sen tarkoituksena ei ole rajoittaa, sulkea pois tai muokata mitään vuoden 2010 (Cth) kilpailu- ja kuluttajalain mukaista kuluttajan oikeutta.
BR1. Lisävastuut
Jos olet alle 16-vuotias, vanhempiesi tai huoltajiesi on edustettava sinua suostuessasi näihin ehtoihin ja palveluiden käyttöön. Jos olet 16- tai 17-vuotias, vanhempiesi tai huoltajiesi on avustettava sinua suostuessasi näihin ehtoihin ja palveluiden käyttöön.
BR2. Peruutusoikeus
Jos olet kuluttaja, voit perua tilauksesi 7 päivän kuluessa tilauksesi alkamispäivästä lähettämällä meille ilmoituksen peruutuksesta. Jos perut tilauksesi tämän kohdan nojalla, kyseisestä tilauksesta maksamasi maksut palautetaan SurveyMonkeyn saatua ilmoituksen peruutuksestasi.
BR3. Kuluttajan oikeudet
Jos olet kuluttaja: (a) Laissa numero 8.078/1990 ("kuluttajasuojalaki") mainitut takuut koskevat sinua riippumatta ristiriidoista kohdassa 11.1 (Vastuuvapauslausekkeet); (b) kohta 11.2 (Tiettyjen vastuiden poissulkeminen) ei koske sinua liittyen sinulle aiheutuneisiin vahinkoihin, jotka johtuvat palveluiden vioista, kuten lain numero 8.078/1990 ("kuluttajasuojalaki") pykälässä 14 todetaan; ja (c) kohta 11.3 (Vastuunrajoitus) ei koske sinua.
EU1. Peruutusoikeus
Tietyissä Euroopan maissa sinulla on lain nojalla oikeus peruuttaa tilaus tietyn ajanjakson kuluessa. Saat lisätietoja maakohtaisista ehdoista ja tilauksen peruutuskäytännöstämme (vain Eurooppa). Wufoo-palveluiden kohdalla pyydämme tutustumaan Wufoo-tilausten peruutuskäytäntöömme ja ALV-tietoihin (vain EU).
EU2. GDPR-ehdot asiakkaille
EU 2.1 Voimaantulopäivä ja määritelmät
Nämä lisäehdot koskevat sinua 25. toukokuuta 2018 alkaen, jos olet asiakkaamme ja toimit "rekisterinpitäjänä" EU:ssa oleskelevien "rekisteröityjen" "henkilötiedoille"(EU:n yleisen tietosuoja-asetuksen määritelmien mukaan) käyttäessäsi palveluja.
Termeillä "henkilötiedot", "rekisteröity", "käsittely" ja "käsittelijä" on merkitys, joka niille on vastaavasti annettu GDPR:ssä.
EU 2.2 Käsittelyohjeet
Tilaamalla palveluita ja suostumalla näihin ehtoihin ja SurveyMonkeyn tietosuojakäytäntöihin ohjeistat meitä käsittelemään palvelun kautta keräämiäsi henkilötietoja puolestasi.
EU 2.3 Asiakkaan velvollisuudet
Vahvistat ja tällä asiakirjalla takaat ja esität, että sinulla on oikeus siirtää henkilötietoja SurveyMonkeylle, jotta SurveyMonkey voi laillisesti käsitellä ja siirtää henkilötietoja näiden ehtojen mukaisesti. Vahvistat, että asianosaisille rekisteröidyille on ilmoitettu kyseisestä käytöstä, käsittelystä ja siirrosta sovellettavien tietosuojalakien mukaisesti ja että he ovat näihin suostuneet ja että he ovat yksin vastuussa SurveyMonkeyn palveluita tarjotessaan käyttämiensä henkilötietojen virheettömyydestä, laadusta ja laillisuudesta.
EU 2.4 SurveyMonkeyn velvollisuudet
Kun SurveyMonkey käsittelee henkilötietoja puolestasi, se:
(a) tekee niin ainoastaan dokumentoidun ohjeistuksesi perusteella ja sovellettavan lain mukaisesti, mukaan lukien henkilötietojen siirtäminen kolmanteen maahan tai kansainväliselle organisaatiolle, ja osapuolet sopivat, että nämä ehdot ja SurveyMonkeyn tietosuojakäytäntö muodostavat kyseiset dokumentoidut ohjeistukset;
(b) vahvistaa, että koko SurveyMonkeyn henkilöstö, joka on mukana henkilötietojen käsittelyssä, on sitoutunut salassapitovelvollisuuteen;
(c) kun se koskee sinua ja se on teknisesti mahdollista, antaa sinulle tarvittavat tiedot osoittaakseen velvollisuuksiesi noudattamisen GDPR:n pykälän 28 mukaisesti, kun SurveyMonkeylla on kyseiset tiedot eivätkä ne ole muuten saatavillasi tilisi tai käyttäjäalueidesi kautta tai SurveyMonkeyn verkkosivustolla edellyttäen, että ilmoitat SurveyMonkeylle kirjallisesti kyseisestä tietopyynnöstä vähintään 14 päivää aiemmin;
(d) ilmoittaa viivyttelemättä sinulle kaikista rekisteröidyiltä saaduista pyynnöistä koskien rekisteröityjen palveluiden kautta lähetettyjä henkilötietoja;
(e) ei sinun ne poistaessasi säilytä henkilötietoja tililtäsi muuten kuin sovellettavien lakien ja määräysten noudattamiseksi ja muuten tavanomaisina varmuuskopioina yllättävän tuhoutumisen varalta ja liiketoiminnan jatkamistarkoituksissa (jolloin ne myös poistetaan viimeistään 9–12 kuukautta sen jälkeen, kun tiedot on poistettu tililtä); ja
(f) siten kuin se kohtuudella on mahdollista, avustaa sinua kohtuullisesta pyynnöstäsi (sinun kustannuksellasi), jos haluat suorittaa palveluita koskevan tietosuojavaikutuksen arvioinnin.
EU 2.5 SurveyMonkeyn alakäsittelijät
SurveyMonkey käyttää luotettavia kumppaneita tiettyjen palveluiden osien tarjoamisessa ("alakäsittelijä"). Suostumalla näihin ehtoihin annat yleisen valtuutuksen SurveyMonkeylle käyttää alakäsittelijöitä, jotka sitoutuvat noudattamaan tässä asiakirjassa asetettuja ehtoja. Jos haluat luettelon alakäsittelijöistä, jotka käsittelevät henkilötietoja SurveyMonkeylle, täytä lomakkeemme tästä. Täyttämällä tämän lomakkeen ja syöttämällä tietosi järjestelmäämme saat ilmoituksen, kun lisäämme uuden alakäsittelijän luetteloomme ja sinulla on 15 päivää aikaa vastustaa lisäystä luetteloon ennen kuin teemme lisäyksen. Jos vastustat tiettyä alakäsittelijää, jota emme voi erottaa palveluistasi, ainoa mahdollisuutesi on päättää tilauksesi koskien palveluita, joita ei kohtuudella voida tarjota ilman vastustamaasi uutta alakäsittelijää. Kyseiseen päättämiseen ei sisälly oikeutta päättämisen jälkeisistä jaksoista ennakkoon suoritettujen maksujen palauttamiseen.
EU 2.6 Vastuu
SurveyMonkey on vastuussa alaistensa käsittelijöiden toiminnasta ja huomiotta jättämisistä samalla tavoin kuin SurveyMonkey olisi vastuussa kyseisten alakäsittelijöiden palveluista suoraan näiden ehtojen mukaisesti, ellei näissä ehdoissa muuta todeta ja SurveyMonkey vahvistaa, että kaikkia alakäsittelijäluettelon alakäsittelijöitä sitovat sopimusehdot, jotka ovat kattavuudeltaan vähintään näiden ehtojen tasoisia.
EU 2.7 Suojaustoimenpiteet
SurveyMonkeylla on, ottaen huomioon palveluiden laatu, käyttöönottokustannukset ja luonne, soveltamisala, sisältö ja tarkoitus sekä riskitaso, käytössään asianmukaiset tekniset ja hallinnolliset menetelmät varmistaakseen asianmukaisen suojaustason henkilötietojen luvattoman ja laittoman käsittelyn ja tahattoman tuhoutumisen ja/tai vahingoittumisen estämiseksi, kuten näihin ehtoihin viitteenä liitetyssä tietoturvalausekkeessa todetaan. Kohtuullisin välein SurveyMonkey testaa ja arvioi näiden teknisten ja hallinnollisten menetelmien tehokkuutta varmistaakseen käsittelyn suojauksen.
EU 2.8 Tarkastukset
Annat SurveyMonkeylle yhden kuukauden aikaa vastata tekemiisi tarkastuspyyntöihin. Puolestasi tarkastuksen tekevä henkilö/osapuoli ei saa olla SurveyMonkeyn kilpailija tai toimia sellaisen puolesta ("tarkastaja"). Sinulla on oikeus suorittaa vain yksi tarkastus vuodessa (12 kuukauden tilauksen aikana), ellei laki tai tarkastusviranomaisen tarkastaja vaadi sinua suorittamaan tai toimittamaan enempää kuin 1 tarkastusta kyseisen saman vuoden aikana (jolloin sinä ja SurveyMonkey sopivat ennen kyseisiä tarkastuksia SurveyMonkeylle tarkastuksista aiheutuvien tarkastuskustannusten korvaamisesta). Tarkastuksen soveltamisala on seuraava (ellei viranomaisen tarkastaja edellytä palveluita koskevan tarkastuksen poikkeavan tästä tarkastusmenettelystä):
(a) SurveyMonkey suostuu asianmukaisten ja kohtuullisten luottamuksellisuusrajoitteiden puitteissa osoittamaan soveltavansa vaatimusten noudattamista koskevia sertifikaatteja ja standardeja ja pyynnöstä se antaa käyttöösi SurveyMonkeyn (ja SurveyMonkeyn kumppaneiden) tiivistelmän uusimmista tietoturvaloukkaustesteistä, joihin sisältyvät toimenpiteet, joihin SurveyMonkey on ryhtynyt kyseisten testien perusteella.
(b) Kyseisten sertifikaattien ja tietoturvaloukkaustestien soveltamisala rajoittuu SurveyMonkeyn järjestelmiin, menetelmiin ja dokumentaatioon, jotka ovat oleellisia sinun palveluiden kautta saamiesi henkilötietojen käsittelyn ja suojauksen kannalta, ja tarkastaja suorittaa tarkastuksen SurveyMonkeyn pyytämien asianmukaisten ja kohtuullisten luottamuksellisuusrajoitteiden puitteissa.
(c) Ilmoitat viivytyksettä SurveyMonkeylle kaikki tarkastuksen yhteydessä ilmenneet yksityiskohdat koskien velvoitteiden noudattamatta jättämistä ja turvallisuusuhkia.
Osapuolet sopivat, että tässä kohdassa määritetään kaikki SurveyMonkeya koskevat tarkastusoikeutesi, ellei laki tai määräysvaltaisen tarkastajan sitova määräys muuta vaadi.
EU 2.9 Kansainvälinen siirtäminen
Sovellettavassa laajuudessa SurveyMonkey Europe UC noudattaa (ensisijaisuusjärjestyksessä) (i) SurveyMonkey Inc. -yhtiön Privacy Shield -tietosuojajärjestelysertifikaattia (ii) mallisopimuslausekkeita tiedonsiirrossa Yhdysvaltoihin SurveyMonkey Inc. -yhtiölle. SurveyMonkey Europe UC noudattaa myös mallisopimuslausekkeita, jotka koskevat tiedonsiirtoa kolmansille osapuolille Euroopan talousalueen ja Yhdysvaltojen ulkopuolelle tai maihin, joiden tietosuoja ei ole riittävällä Euroopan komission määrittämällä tasolla. Sovellettavassa laajuudessa nimeät SurveyMonkeyn edustajaksesi mallisopimuslausekkeiden sopimisessa kyseisissä tarkoituksissa näiden ehtojen nojalla. Jos sinulla on soveltuva tili ja hyödynnät SurveyMonkeyn tietojen käsittelysopimusta ja sen mallisopimuslausekkeita, tietojen käsittelysopimuksen ehdot ja mallisopimuslausekkeet ovat näitä ehtoja täydentäviä ja jos kyseisen tietojen käsittelysopimuksen ja mallisopimuslausekkeiden ja näiden ehtojen välillä on ristiriita, tietojen käsittelysopimuksen ja mallisopimuslausekkeiden ehdot ovat ensisijaisia.
EU 2.10 Vahingonkorvaustuu tiedon käsittelystä
Osapuolien yhteisvastuu toisiaan kohtaan liittyen sopimukseen, vahingontekoon (mukaan lukien laiminlyönti), lain velvoitteen rikkomuksen tai muuhun tätä kohtaa EU2 koskevaan vaatimukseen liittyen on näiden ehtojen mukainen, ellei kirjallisesti muuta sovita.
FR1. Maksujen myöhästyminen
Maksujen myöhästyminen saattaa johtaa korkoon, joka on 3 kertaa lakisääteinen korko tai lainmukainen minimikorko, joista korkeampi on hallitseva. Lisäksi saatat joutua maksamaan perintämaksun, jos maksusi on myöhässä.
FR2. Peruutusoikeus
Jos olet kuluttaja, alkaen tilauksesi ensimmäisestä alkamispäivästä, sinulla on 14 päivän oikeus peruuttaa syytä ilmoittamatta tilauksesi edellyttäen, että et ole hyödyntänyt tai aloittanut palveluiden käyttöä ennen kyseisen 14 päivän jakson päättymistä.
FR3. Media
Rajattu lisenssi, jonka annat SurveyMonkeylle kohdan 3.2 (Rajattu lisenssi sisältöösi) nojalla, antaa SurveyMonkeylle oikeuden hyödyntää sisältöäsi missä tahansa muodossa tai millä tahansa välineellä mukaan lukien paperinen ja digitaalinen media kuten kovalevyt ja muistitikut ja millä tahansa tavalla tai menetelmällä mukaan lukien langallinen, langaton ja verkossa tapahtuva digitalisoidun tai analogisen tiedon siirtäminen. Kyseisen rajatun lisenssin kesto ei ylitä suostumukseesi liitetyn immateriaalioikeuksien lainmukaista suoja-aikaa.
FR4. Takuut
Jos olet kuluttaja, lainmukaiset takuut ja takuu myyntikelpoisuudesta koskevat sinua, vaikka näissä ehdoissa muuta todettaisiin. Näiden ehtojen takuuvapautus ei vaikuta seuraaviin lainmukaisiin takuuoikeuksiisi:
Ranskan kuluttajasuojalain pykälä R. 211-4: "Sopimuksissa, jotka solmitaan ammattilaisosapuoli toisena osapuolena ja ei-ammattilainen tai kuluttaja toisena osapuolena, ammattilaisosapuoli ei voi sopimuksen nojalla taata tuotteen tai palvelun toimitusta tai luovutusta ilmoittamatta selkeästi, että missä tahansa olosuhteissa sovelletaan ammattilaismyyjän lainmukaista sitovaa takuuta, joka kattaa myydyn tuotteen tai tarjotun palvelun vikojen tai piilovikojen ostajalle aiheuttamat seuraukset".
Ranskan kuluttajasuojalain pykälä L. 211-4: "Myyjän on toimitettava tuote, joka on sopimuksen mukainen ja tämä on vastuussa poikkeuksista toimitushetkellä. Myyjä on vastuussa myös poikkeuksista, jotka aiheutuvat pakkaus- tai kokoamisohjeista, tai asennuksesta, jos myyjä on ottanut siitä vastuun tai jos se suoritettiin myyjän vastuun alaisena."
Ranskan kuluttajasuojalain pykälä L. 211-5: "Jotta tuote olisi sopimuksen mukainen, sen on oltava: (1) sopiva kyseisen tuotteen tavanomaiseen käyttötarkoitukseen, vastata myyjän antamaa kuvausta ja sisältää ominaisuudet, jotka myyjä on ostajalle esitellyt mallissa tai näytteessä; [ja] siinä on oltava ominaisuudet, joita ostaja saattaisi kohtuudella odottaa ottaen huomioon myyjän, tuottajan tai näiden edustajan julkisesti antamat lausunnot, mukaan lukien mainonta ja merkinnät; tai (2) siinä on oltava sopimusosapuolten yhteisen sopimuksen mukaiset ominaisuudet tai sen on sovelluttava mihin tahansa ostajan erikoisvaatimukseen, joka on annettu myyjälle tiedoksi ja johon tämä on suostunut."
Ranskan kuluttajasuojalain pykälä L. 211-12: "Kanneoikeus soveltumattomuudesta raukeaa kaksi vuotta tuotteen toimittamisen jälkeen".
Ranskan siviililain pykälä 1641: "Myyjää sitoo takuu myydyn tuotteen piilevistä vioista, jotka tekevät siitä sopimattoman käyttötarkoitukseensa tai jotka haittaavat käyttöä niin, että ostaja ei olisi ostanut tuotetta tai olisi ostanut sen ainoastaan alempaan hintaan, jos olisi viasta tiennyt."
Ranskan siviililain pykälä 1648 §1: "Ostajan on nostettava piileviin vikoihin perustuva purkukanne kahden vuoden sisällä vian havaitsemisesta."
FR5. Rajoitus
Kohta 11.3 (Vastuunrajoitus) ei koske sinua, jos olet kuluttaja.
DE1. Peruutusoikeus
Jos olet kuluttaja, voit peruuttaa sopimuslausuntosi 14 päivän kuluessa kirjallisesti (esim. postitse, faksilla, sähköpostitse) syytä antamatta. Ajanjakso alkaa siitä, kun saat nämä tiedot tekstimuodossa, mutta ei ennen sopimuksen solmimista eikä myöskään ennen kuin me olemme täyttäneet tietovelvoitteemme Saksan siviililain johdantolain pykälän 246 § 2 ja § 1 kohdan 1 ja 2 mukaisesti ja tietovelvoitteemme Saksan siviililain pykälän § 312 g kohdan 1, ensimmäisen lauseen ja Saksan siviililain johdantolain pykälän 246 § 3 mukaisesti. Peruutusilmoituksen tarkka lähetysajankohta riittää peruutusajan määrittämiseksi. Peruutusilmoitus on tehtävä asiakaspalveluumme osoitteeseen support@surveymonkey.com tai tukikeskukseemme.
DE2. Peruutuksen seuraukset
Peruutuksen ollessa pätevä, osapuolten vastaanottamat tuotteet palautetaan ja kaikki saadut hyödyt, jos on (esim. korot), luovutetaan. Jos et voi palauttaa tai, jos sovellettavissa, toimittaa tuotetta ja saatuja etuja (esim. käyttö tai nauttiminen) kokonaan tai osittain, tai vain viallisessa kunnossa, voit joutua korvaamaan meille vastaavan arvon laskun, jos on. Tämä saattaa johtaa siihen, että voit joutua kuitenkin täyttämään sopimuksen mukaiset maksuvelvoitteet ajalta peruuttamiseen saakka. Kaikki maksuvelvoitteet on suoritettava 30 päivän sisällä. Kustannusten maksujakso alkaa tapauksessasi peruutusilmoituksen lähettämisestä ja meidän tapauksessamme sen vastaanottamisesta.
DE3. Erityishuomautukset
Peruutusoikeutesi loppuu aiemmin, jos sopimussuhde puretaan täysin molempien osapuolten taholta nimenomaisesta pyynnöstäsi ennen peruutusoikeutesi käyttämistä.
DE4. Sopimuksen päättyminen rikkomukseen
Näiden ehtojen noudattamatta jättämisen on oltava aineellista, toistuvaa tai jatkuvaa ennen kuin SurveyMonkey voi käyttää kohdan 9.2 (SurveyMonkeyn toimesta) mukaista päättämisoikeuttaan.
DE5. Erikoistyöt
SurveyMonkey ei ole velvoitettu luomaan mitään erikoistöitä sinulle.
DE6. Vastuuehdot
Kohtia 11.2 (Tiettyjen vastuiden poissulkeminen) ja 11.3 (Vastuunrajoitus) ei sovelleta ja ne korvataan seuraavalla: "SurveyMonkeyn vastuu lievän välinpitämättömyyden seurauksena aiheutuneista vahingoista, riippumatta laillisesta perusteesta, rajoittuu seuraavasti: (a) SurveyMonkey on vastuussa tämän tyyppisen sopimuksen ennakoitavien vahinkojen määrästä koskien aineellisten sopimusvelvoitteiden noudattamista ja (b) SurveyMonkey ei ole vastuussa aineettomasta sopimusvelvoitteen rikkomuksesta eikä minkään muun sovellettavan varmistusvelvoitteen lievästä huolimattomuusrikkomuksesta. Edellä mainitut vastuunrajoitukset sekä kaikki muut näiden ehtojen vastuunrajoitukset eivät koske mitään pakollista lakisääteistä vastuuta, erityisesti vastuuta Saksan tuotevastuulain (Produkthaftungsgesetz) mukaan eikä mitään vastuuta tahattomasti aiheutetuista henkilövahingoista. Lisäksi kyseisiä vastuunrajoituksia ei sovelleta, jos ja siltä osin, kun SurveyMonkey on antanut erityisen takuun. Edellä mainittua sovelletaan myös SurveyMonkeyn vastuuseen sinulle katteettomista kuluista. Sinulla on velvollisuus ryhtyä asianmukaisiin toimenpiteisiin vahinkojen estämiseksi ja vähentämiseksi".
JP1. Tietosuojapaljastukset
Suostut, että olet vastuussa siitä, että ilmoitat palveluiden kautta luomiesi kyselyiden vastaajille, että SurveyMonkey voi käyttää vastaajien kyselyvastauksia ja henkilötietoja tietosuojakäytännössä kuvatulla tavalla, ja siitä, että saat kyselyidesi vastaajilta edeltävän luvan henkilötietojen luovuttamiseen SurveyMonkeylle.
JP2. Vastuu
Kohtia 11.2 (Tiettyjen vastuiden poissulkeminen) ja 11.3 (Vastuunrajoitus) ei sovelleta liittyen SurveyMonkeyn, sen kumppaneiden, toimihenkilöiden, työntekijöiden, edustajien, toimittajien tai lisensoijien tahallisen väärinkäytön tai törkeän huolimattomuuden aiheuttamiin vahinkoihin.
KR1. Peruutusoikeus
Jos olet kuluttaja, voit peruuttaa tilauksesi 7 päivän kuluessa tilauksen ensimmäisestä alkamispäivästä (tai päivästä, jolloin saat kopion näistä ehdoista, jos se on myöhemmin) edellyttäen, että et ole hyötynyt palveluista tai käyttänyt niitä ennen kyseisen 7 päivän jakson loppumista. Jos peruutat tilauksesi tämän kohdan nojalla, tilauksesta maksamasi maksut palautetaan 3 arkipäivän kuluessa peruutusilmoituksesi vastaanottamisesta.
KR2. Oikeuden luovutus
Riippumatta, mitä näissä ehdoissa muuten todetaan, jos olet kuluttaja, annamme sinulle edeltävän ilmoituksen oikeuden luovutuksesta ja mahdollisuuden päättää tämä sopimus Korean lain vaatimalla tavalla.
LU1. Voimassaolon jatkuminen
Ne näiden ehtojen kohdat, joiden nimenomaisesti mainitaan pysyvän voimassa sopimuksen päätyttyä, eivät pysy voimassa loputtomiin vaan 30 vuotta.
16.1 Rakentaminen SurveyMonkeyn API:lla
Tutustu SurveyMonkeyn API-ehtoihin tästä.
17.1 SurveyMonkey Contribute -palvelun käyttäminen
Tutustu SurveyMonkey Contribute -ehtoihin tästä.

References: §160
 tuomioistuin 
 §1
 § 2
 § 1
 § 312
 § 3